CELEX: 32015R1125
Language: hu
Date: 2015-07-10 00:00:00
Title: A Bizottság (EU) 2015/1125 rendelete (2015. július 10.) az 1881/2006/EK rendeletnek a katsuobushiban (szárított bonitó) és egyes balti-tengeri füstölt heringekben előforduló policiklikus aromás szénhidrogének felső határértékei tekintetében történő módosításáról (EGT-vonatkozású szöveg)

11.7.2015   
            
            
               HU
            
            
               Az Európai Unió Hivatalos Lapja
            
            
               L 184/7
            
         A BIZOTTSÁG (EU) 2015/1125 RENDELETE
   (2015. július 10.)
   az 1881/2006/EK rendeletnek a katsuobushiban (szárított bonitó) és egyes balti-tengeri füstölt heringekben előforduló policiklikus aromás szénhidrogének felső határértékei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére,
   mivel:
   
               (1)
            
            
               Az 1881/2006/EK rendelet (2) megállapítja az élelmiszerekben előforduló policiklikus aromás szénhidrogének (PAH-k) felső határértékeit.
            
         
               (2)
            
            
               Az említett rendeletnek megfelelően a PAH-kra vonatkozó felső határértékeknek biztonságosnak kell lenniük, és a helyes előállítási, szárítási, illetve mezőgazdasági/halászati gyakorlat alapján ésszerűen elérhető legalacsonyabb szintet (ALARA) kell képviselniük. A füstölt halfélékre vonatkozó 2011-es adatokból az derült ki, hogy a PAH-kra vonatkozó alacsonyabb felső határértékek is elérhetők, és ezek a 835/2011/EU bizottsági rendelettel (3) meghatározásra kerültek. Egyes esetekben azonban szükség volt a füstölési technológia kiigazítására. Ezért az alacsonyabb felső határértékek 2014. szeptember 1-jei hatálybalépését megelőző hároméves átmeneti időszakról rendelkeztek.
            
         
               (3)
            
            
               A Katsuobushi egy bonitóból készült hagyományos japán élelmiszertermék. Gyártási folyamata filézésből, forralásból és kicsontozásból, majd az ezt követő füstölésből/szárításból áll, amely fa égetésével keletkező füsttel történik. A japán hatóságok által szolgáltatott friss adatok azt bizonyítják, hogy a helyes füstölési gyakorlatok lehetőség szerinti alkalmazása ellenére a szóban forgó termék esetében a PAH-kra vonatkozó alacsonyabb felső határértékek nem teljesíthetők. Célszerű ezért a Katsuobushiban előforduló PAH-kra vonatkozó jelenlegi felső határértékeket a 2014. szeptember 1-je előtt alkalmazandó határértékekre változtatni.
            
         
               (4)
            
            
               A „Sprotid” teméknevet Észtországban egy olyan termékre alkalmazzák, amely hagyományosan mind sprattot (Sprattus sprattus), mind balti-tengeri heringet (Clupea harengus membras) tartalmaz, a szezonális tényezőktől és a rendelkezésre állástól függően. A két halfaj egyedei hasonló méretűek, a kisméretű halakhoz tartoznak. A „Sprotid” címkéjén jelezni kell, hogy a termék sprattot, balti-tengeri heringet vagy a kettő keverékét tartalmazza, és fel kell tüntetni a két halfaj arányát a termékben. A kisméretű balti-tengeri hering füstölési eljárása megegyezik a spratt esetében alkalmazott eljárással, következésképpen a két halfaj esetében előforduló PAH-szintek is hasonlóak. Ezért helyénvaló egyforma felső határértéket megállapítani a kisméretű füstölt balti-tengeri hering és a konzerv füstölt hering, valamint a kisméretű füstölt spratt és a konzerv füstölt spratt esetében.
            
         
               (5)
            
            
               A halászati és akvakultúra-termékek piacának közös szervezésére vonatkozó jogszabályok helyébe újak léptek, ami szükségessé teszi egyes lábjegyzetek megváltoztatását. Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1881/2006/EK rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 10-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 37., 1993.2.13., 1. o.
   
   
      (2)  A Bizottság 2006. december 19-i 1881/2006/EK rendelete az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.)
   
      (3)  A Bizottság 2011. augusztus 19-i 835/2011/EU rendelete az 1881/2006/EK rendeletnek az élelmiszerekben előforduló policiklikus aromás szénhidrogének felső határértékei tekintetében történő módosításáról (HL L 215., 2011.8.20., 4. o.)
   
      MELLÉKLET
      Az 1881/2006/EK rendelet melléklete a következőképpen módosul:
      
                  1.
               
               
                  6. szakasz: Policiklikus aromás szénhidrogének szöveg helyébe a következő szöveg lép:
                  
                     „6. szakasz: Policiklikus aromás szénhidrogének (PAH-k)
                  
                  
                              Élelmiszerek
                           
                           
                              Felső határértékek (μg/kg)
                           
                        
                              6.1.
                           
                           
                              Benzo[a]pirén, benz[a]antracén, benzo[b]fluorantén és krizén
                           
                           
                              Benzo[a]pirén
                           
                           
                              A benzo[a]pirén, benz[a]antracén, benzo[b]fluorantén és krizén összmennyisége (45)
                           
                        
                              6.1.1.
                           
                           
                              Közvetlen emberi fogyasztásra szánt vagy élelmiszer-összetevőként használt olajok és zsírok (a kakaóvaj és a kókuszolaj kivételével)
                           
                           
                              2,0
                           
                           
                              10,0
                           
                        
                              6.1.2.
                           
                           
                              Kakaóbab és abból származó termékek
                           
                           
                              5,0 μg/kg zsír 2013. április 1-jétől
                           
                           
                              35,0 μg/kg zsír 2013. április 1-jétől 2015. március 31-ig
                              30,0 μg/kg zsír 2015. április 1-jétől
                           
                        
                              6.1.3.
                           
                           
                              Közvetlen emberi fogyasztásra, illetve élelmiszer-összetevőként történő felhasználásra szánt kókuszolaj
                           
                           
                              2,0
                           
                           
                              20,0
                           
                        
                              6.1.4.
                           
                           
                              Füstölt húsok és füstölt húskészítmények
                           
                           
                              5,0 2014. augusztus 31-ig
                              2,0 2014. szeptember 1-jétől
                           
                           
                              30,0 2012. szeptember 1-jétől 2014. augusztus 31-ig
                              12,0 2014. szeptember 1-jétől
                           
                        
                              6.1.5.
                           
                           
                              Füstölt hal színhúsa és füstölt halászati termékek (25) (36) a 6.1.6. és a 6.1.7. pontban felsorolt halászati termékek kivételével. A füstölt rákfélékre vonatkozó felső határérték a végtagok és a has színhúsára (44) alkalmazandó. A füstölt rákok és tarisznyarákszerű rákfélék (Brachyura és Anomura) esetében a végtagok színhúsára alkalmazandó.
                           
                           
                              5,0 2014. augusztus 31-ig
                              2,0 2014. szeptember 1-jétől
                           
                           
                              30,0 2012. szeptember 1-jétől 2014. augusztus 31-ig
                              12,0 2014. szeptember 1-jétől
                           
                        
                              6.1.6.
                           
                           
                              Füstölt spratt (sprotni) és konzerv füstölt spratt (sprotni) (25) (47) (Sprattus sprattus); maximum 14 cm hosszúságú balti-tengeri füstölt hering és maximum 14 cm hosszúságú balti-tengeri füstölt konzerv hering (25) (47) (Clupea harengus membras); Katsuobushi (szárított bonitó, Katsuwonus pelamis); kéthéjú kagylók (frissen, hűtve vagy fagyasztva) (26); a végfogyasztóknak értékesített hőkezelt hús és hőkezelt húskészítmények (46)
                           
                           
                              5,0
                           
                           
                              30,0
                           
                        
                              6.1.7
                           
                           
                              Kéthéjú kagylók (36) (füstölt)
                           
                           
                              6,0
                           
                           
                              35,0
                           
                        
                              6.1.8
                           
                           
                              Csecsemők és kisgyermekek számára készült feldolgozott gabonaalapú élelmiszerek és bébiételek (3) (29)
                           
                           
                              1,0
                           
                           
                              1,0
                           
                        
                              6.1.9
                           
                           
                              Az anyatej-helyettesítő és anyatej-kiegészítő tápszerek, beleértve a tejalapú anyatej-helyettesítő tápszert és a tejalapú anyatej-kiegészítő tápszert (8) (29)
                           
                           
                              1,0
                           
                           
                              1,0
                           
                        
                              6.1.10.
                           
                           
                              Speciális gyógyászati célokra szánt diétás élelmiszerek (9) (29) kifejezetten csecsemők számára
                           
                           
                              1,0
                           
                           
                              1,0”
                           
                        
            
                  2.
               
               
                  A táblázat végén található (26) lábjegyzet helyébe a következő szöveg lép:
                  
                              „(26)
                           
                           
                              A halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről szóló 2013. december 11-i 1379/2013/EU európai parlamenti és tanácsi rendelet (HL L 354., 2013.12.28., 1. o.) I. mellékletében szereplő jegyzék c), illetve i) kategóriáiba tartozó élelmiszerek (a vonatkozó bejegyzésben felsorolt fajok). Szárított, hígított, feldolgozott és/vagy összetett élelmiszerek esetében a 2. cikk (1) és (2) bekezdése alkalmazandó. A Pecten maximus esetében a felső határérték csak a záróizomra és az ivarmirigyekre vonatkozik.”
                           
                        
            
                  3.
               
               
                  A táblázat végén található (36) lábjegyzet helyébe a következő szöveg lép:
                  
                              „(36)
                           
                           
                              Az 1379/2013/EU rendelet I. mellékletében szereplő jegyzék b), c) és i) kategóriáiban meghatározottak szerinti élelmiszerek.”